**Ministru kabineta noteikumu projekta**

**„Grozījums Ministru kabineta 2010.** **gada 27.** **jūlija noteikumos Nr.** **704 „Noteikumi par robežšķērsošanas vietām un tajās veicamajām pārbaudēm”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017. gada 16. augusta sēdes protokollēmums (prot. Nr.39, 37. §) „Par Ministru kabineta 2014. gada 29. jūlija sēdes protokollēmuma (prot. Nr. 41, 22. §) izpildi attiecībā uz Pārtikas un veterinārajā dienestā izveidotajām amata vietām”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 29. jūlija sēdes protokollēmumu (prot. Nr. 41, 22. §) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” Pārtikas un veterinārajā dienestā (turpmāk – dienests) ir izveidotas piecas amata vietas kontroles nodrošināšanai robežšķērsošanas vietā „Vientuļi” uz Latvijas Republikas un Krievijas Federācijas robežas. Tika plānots, ka dienests kontroles punktā „Vientuļi” nodrošinās pārtikas nekaitīguma, nepārtikas preču drošuma un augu izcelsmes dzīvnieku barības kontroli visu diennakti. Tā kā nestspēja Krievijas Federācijas pusē esošajam tiltam pār Kuhvas upi ir tikai 9 tonnas, robežšķērsošanas vieta tika atvērta transportlīdzekļiem ar pilnu masu līdz 9 tonnām. Gan minētā iemesla dēļ, gan tāpēc, ka sākotnēji nebija prognozējams dienesta kontrolei pakļauto kravu apjoms robežšķērsošanas vietā „Vientuļi”, Ministru kabineta 2010.gada 27.jūlija noteikumu Nr.704 „Noteikumi par robežšķērsošanas vietām un tajās veicamajām pārbaudēm” (turpmāk – noteikumi Nr. 704) 3.pielikumā noteikts, ka kontrole tiek nodrošināta četru stundu laikā pēc informācijas saņemšanas no kravas īpašnieka (pilnvarotās personas). Kontroli nodrošina dienesta inspektori no kontroles punkta „Grebņeva” laikā no pulksten 9.00 līdz 21.00. Patlaban no izveidotajām piecām amata vietām aizpildīta ir tikai viena amata vieta.Ņemot vērā Krievijas Federācijas pusē esošo ceļu un tiltu slikto stāvokli, kopš kontroles punkta KP „Vientuļi” atvēršanas kravu autotransporta kustībai 2016.gada pavasarī neviena krava dienesta kontrolei nav uzrādīta. Izvērtējot gan no Krievijas Federācijas Federālā muitas dienesta, gan no Ārlietu ministrijas saņemto informāciju par Krievijas Federācijas robežšķērsošanas vietas „Ludonka” pievadceļa un tilta pār Kuhvas upi tehnisko stāvokli, kas neatbilst drošības prasībām kravu transportlīdzekļu kustībai, ir skaidrs, ka līdz brīdim, kamēr Krievijas Federācijas puse nesakārtos savu ceļu un tiltu infrastruktūru, robežšķērsošanas vietā „Vientuļi” nebūs nepieciešams nodrošināt dienesta kontrolei pakļauto kravu robežkontroli pilnā apjomā.Savukārt citāda situācija ir izveidojusies kontroles punktos uz Baltkrievijas Republikas un Latvijas Republikas robežas „Pāternieki” un „Silene”, kuros pēdējo gadu laikā strauji palielinājies kontrolējamo kravu skaits.Saskaņā ar noteikumu Nr.704 3.pielikumā noteikto dienesta kontroles punkta „Silene” darbalaiks ir 12 stundas (9.00–21.00) septiņas dienas nedēļā, un tajā strādā četri dienesta inspektori, nodrošinot pārtikas nekaitīguma, nepārtikas preču drošuma, augu izcelsmes dzīvnieku barības un fitosanitāro robežkontroli. Kontroles punktā „Pāternieki” nepietiekamā inspektoru skaita dēļ fitosanitārā robežkontrole notiek tikai laikā no pulksten 9.00 līdz 21.00 septiņas dienas nedēļā, bet pārējos kontroles veidus dienests nodrošina visu diennakti.Dienesta inspektoriem nestrādājot nakts stundās, veidojas kontrolējamo kravu uzkrājums (vidēji 5–7 automašīnas), un dienests regulāri saņem sūdzības no pārvadātājiem par ilgo laiku, kas jāgaida līdz kravas kontrolei, kā arī iebildumus no muitas dienesta par ilgstošu autotransporta atrašanos kontroles punkta teritorijā. Kontroles punktā „Pāternieki” lielākā kravu plūsma sākas tieši nakts stundās, kad strādā tikai viens inspektors. Ja kravu fitosanitārā kontrole tiktu nodrošināta visu diennakti, tad maiņā strādātu divi inspektori, neveidotos rinda un paātrinātos kravas kontroles laiks. Lai piešķirto valsts budžeta līdzekļu izmantošana būtu tiesiska un efektīva un tiktu nodrošināts atbalsts dienesta darbības uzlabošanai minētajos kontroles punktos un starptautiskās tirdzniecības veicināšanai, Ministru kabinets 2017. gada 16. augusta sēdē (prot. Nr. 39, 37. §) pieņēma lēmumu atļaut ar Ministru kabineta 2014. gada 29. jūlija sēdes protokollēmumu (prot. Nr. 41, 22. §) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” robežšķērsošanas vietā „Vientuļi” izveidotās četras amata vietas uz laiku līdz pastāvīgas kontroles uzsākšanai dienestam izmantot:1) kontroles punktā „Pāternieki”, lai nodrošinātu fitosanitāro robežkontroli visu diennakti;2) kontroles punktā „Silene”, lai nodrošinātu pārtikas nekaitīguma, nepārtikas preču drošuma, fitosanitāro un augu izcelsmes dzīvnieku barības robežkontroli visu diennakti.Robežšķērsošanas vietā „Vientuļi” arī turpmāk kontrole tiks nodrošināta četru stundu laikā pēc informācijas saņemšanas no kravas īpašnieka (pilnvarotās personas) no kontroles punkta „Grebņeva” laikā no pulksten 9.00 līdz 21.00. Ja minētie apstākļi mainīsies un tiks sakārtota ceļu un tiltu infrastruktūra pie Krievijas Federācijas robežšķērsošanas vietas „Ludonka”, un kravu apjoms robežšķērsošanas vietā „Vientuļi” būs pietiekams, lai būtu lietderīgi nodrošināt dienesta kontroli pastāvīgi, nevis pēc izsaukuma, tad būs nepieciešams izdarīt grozījumus noteikumos Nr.704 attiecībā uz kontroles punktu „Vientuļi”, „Pāternieki” un „Silene” darba laiku.Ir sagatavots Ministru kabineta noteikumu projekts „Grozījums Ministru kabineta 2010. gada 27. jūlija noteikumos Nr. 704 „Noteikumi par robežšķērsošanas vietām un tajās veicamajām pārbaudēm”” (turpmāk – noteikumu projekts), kas paredz šādus grozījumus noteikumu Nr. 704 3. pielikumā:1) kontroles punktā „Pāternieki” fitosanitārā robežkontrole notiks visu diennakti;2) kontroles punktā „Silene” pārtikas nekaitīguma, nepārtikas preču drošuma, fitosanitāro un augu izcelsmes dzīvnieku barības robežkontrole notiks visu diennakti.Plānots, ka grozījumi noteikumos Nr. 704 stāsies spēkā 2018. gada 1. februārī. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz uzņēmējiem (kravu īpašniekiem, pārvadātājiem, tostarp automašīnu vadītājiem), kas pārvadā dienesta kontrolei pakļautas kravas cauri kontroles punktiem „Pāternieki” un „Silene” uz Latvijas Republikas un Baltkrievijas Republikas robežas, dienestu, Valsts ieņēmuma dienesta muitu un Valsts robežsardzi. |
| 2. | Tiesiskā regulējuma ietekme uz tautsaimniecību un administratīvo slogu | Kontroles punktos „Pāternieki” un „Silene” uzņēmējiem tiks dota iespēja pārvadāt dienesta kontrolei pakļautās kravas visu diennakti, tādējādi veicinot starptautisko tirdzniecību un samazinot transportlīdzekļu dīkstāves robežšķērsošanas vietās.Tiks nodrošināta vienmērīga kravu un personu plūsma pāri ārējai valsts (muitas) robežai, tā novēršot robežas šķērsotāju neapmierinātību un sūdzības, kā arī samazinot administratīvo slogu robežkontroles punktos strādājošo valsts iestāžu amatpersonām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē <http://www.zm.gov.lv> no 2017. gada 25. augusta līdz 1. septembrim.Pēc noteikumu projekta pieņemšanas nevalstiskās organizācijas, kas darbojas kravu pārvadāšanas jomā autoceļu robežkontroles punktos, tiks informētas par datumu, kurā kontroles punkti „Pāternieki” un „Silene” uzsāks darbu diennakts režīmā. |
| 2. | Sabiedrības līdzdalība projekta izstrādē | Pēc Ministru kabineta 2017. gada 16. augusta sēdes protokollēmuma (prot. Nr.39, 37. §) „Par Ministru kabineta 2014. gada 29. jūlija sēdes protokollēmuma (prot. Nr. 41, 22. §) izpildi attiecībā uz Pārtikas un veterinārajā dienestā izveidotajām amata vietām” pieņemšanas Zemkopības ministrijas tīmekļa vietnē tika ievietota informācija „Uz Baltkrievijas un Latvijas robežas fitosanitārās pārbaudes veiks diennakts režīmā”: <http://www.zm.gov.lv/zemkopibas-ministrija/presei/uz-baltkrievijas-un-latvijas-robezas-fitosanitaras-parbaudes-veiks-die?id=8954>. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Gurecka 26614495

Linda.Gurecka@zm.gov.lv